**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner – Danmark som humanitær stormagt****[ALTERNATIVT VISIONSUDKAST]** |
| Som respons på det første udkast til global vision (udgivet som 6 selvstændige visioner og publiceret) kommer her et Alternativ som følger den samme opdeling i 6 afsnit.Af praktiske grunde er alle 6 afsnit inkluderet i det samme visionsdokument, men der anmodes om at hvert afsnit behandles for sig selv på pofo, således at pofo for hvert afsnit kan stemme enten om det ”første udkast” eller det ”alternative udkast”Opdelingen er som følger:1. Danmark det bedste land for verden2. Global lighed3. Global bæredygtig omstilling4. Globale fællesskaber5. Danmark som humanitær stormagt6. Global beskyttelse og mobilitet |
| **VISION *(skrives ind i partiprogrammet)*** *Max. 2500 tegn inkl. mellemrum* |
| Danmark som humanitær stormagtKrig trumfer generelt alle andre hensyn, og fred er derfor en afgørende forudsætning for bæredygtig omstilling. Det er derfor naturligt, at sikkerheds- og forsvarspolitiske tiltag bruges som et redskab til at realisere vores globale målsætninger. Det betyder, at vi skal bruge vores indflydelse og kapacitet til at forebygge krig og sikre fred frem for at blande os militært i konflikter, da det ofte kun gør ondt værre.Der tænkes generelt i al for høj grad på national sikkerhed i stedet for global sikkerhed. Ideen om at vores egensikkerhed kan vindes gennem brug af militære midler er uholdbar. Naturligvis skal vi have et velfungerende forsvar og bidrage til opretholdelsen af en troværdig militær styrke. Men hvis målet er konstruktiv fred og en global bæredygtig udvikling, er der brug for en mere helhedsorienteret tilgang til sikkerhed. En sådan strategi bør have afsæt i et omfattende humanitært engagement, og en styrkelse af vores diplomatiske indsatser og dialog gennem EU, FN og bilaterale relationer.Terrorfrygt leder i stigende grad til unødvendige krænkelser af borgerrettigheder i sikkerhedens navn. Men ofte overdrives både risikoen for terror og nytten ved sikkerhedspolitiske tiltag. Vi mener de psykosociale, økonomiske og historiske årsager bag radikalisering bør stå i centrum for en helhedsorienteret og langsigtet afhjælpning af årsagerne til terror. Militær indgriben skaber ofte flere problemer end de løser og bør kun komme på tale, når alle andre muligheder er udtømt og kun gennem FN sanktionerede aktioner.Vi skal i langt højere grad orientere os mod resten af EU i stedet for USA. Vi skal have et forsvar, der matcher vores beskyttelsesbehov – ikke et forsvar, der er indrettet til en militaristisk aktivistisk kurs. Derfor skal vi også aktivt arbejde for global nedrustning særligt i forhold til masseødelæggelses- og kernevåben. International konfliktløsning bør spille en langt mere fremtrædende rolle i vores globale engagement. Et stærkere fokus på involvering af alle aktører herunder civilsamfund, trossamfund, organisationer samt konfliktmæglere vil bidrage til, at vi arbejder på at løse konflikter, før de bryder ud i krig. Det vil - og skal - mindske vores brug af hårde militære midler. Vi bør i videst muligt omfang støtte FN-baserede humanitære indsatser, sikre stærke, men afbalancerede, diplomatiske tiltag, deltage i fredsbevarende missioner og understøtte genopbygning.  |
| **EKSEMPLER PÅ KONKRETE FORSLAG TIL AT UNDERSTØTTE VISIONEN** *Max. 1000 tegn inkl. mellemrum.* |
| * Højere grad af orientering mod EU i stedet for USA.
* Helhedsorienteret tilgang til terror og militærkonflikter, herunder fokus på de skjulte dagsordner.
* Stop for erodering af borgerrettigheder med påskud i national sikkerhed.
 |
| **BAGGRUND FOR VISIONEN***Max. 500 tegn inkl. mellemrum.* |
| Alternativet savner en vision for det globale felt. For ikke at gentage os selv refererer vi i almindelighed til baggrunden som skitseret i det oprindelige udkast indsendt til pofo.Det oprindelige udkast til vision savnede dog i høj grad forbindelse til outputtet fra pola'erne og var desuden meget ukonkret. Dette, kombineret med den meget omtumlede proces førte til at dette alternative forslag er blevet formuleret. Forslaget har ligget på dialog fra d. 20/9 – 7/10 – over 14 dage og feedback er medtaget i det endelige udkast. |
| **HVORDAN ER VISIONEN UDVIKLET?***Max. 800 tegn inkl. mellemrum* |
| **Opstart og forberedelse af POLA’er**: Som beskrevet i det oprindelige udkast nedsattes i marts 2016 en procesgruppe. Denne gruppe har dog som nævnt været meget omtumlet. Procesleder Jeppe Hauberg trådte efter gentagen kritik ud af gruppen 18.08; Rolf Jackson blev fra start af forment adgang til gruppen og Annette Grarup trådte ligeledes ud af gruppen grundet samarbejdsvanskeligheder. Da det endelige resultat af den oprindelige gruppes arbejde blev offentliggjort var det vagt og savnede basis i de afholdte pola'er. Dette gjorde at Rolf Jackson og Jeppe Hauberg tog initiativ til at lave et alternativt forslag. **Skriveproces**: Det alternative forslag startede som et opslag af Rolf Jackson på dialog. I udarbejdelsen af det ”alternative” forslag har vi forsøgt at lægge os så tæt som muligt op af det input fra polaerne, som har været tilgængeligt i skriveprocessen, og på Facebook: "Alternativet Global Politik", Gruppen blev oprettet i april, med det formål at skabe mulighed for global debat imens pola'erne blev afviklet, og sikre Gennemsigtighed mht. de gennemførte pola'er. Referater fra pola'erne er at finde under "Filer" i gruppen.Efter at forslaget blev modtaget meget positivt af brugerne på Dialog og på en række møder om global politik, blev det besluttet at videreudvikle forslaget til et egentligt visionsforslag. I den forbindelse er kommentarer fra medlemmerne blevet indarbejdet. |
| **MULIGE ULEMPER***Max. 800 tegn inkl. mellemrum* |
| Ulemperne ved de foreslåede policies er nok først og fremmest at de på flere måder udfordrer det bestående og således kan forventes at vække modstand. Med hensyn til detaljerede ulemper opfordrer vi i forbindelse med debatten på Dialog at folk der er kritiske overfor forslaget at præcisere deres kritikpunkter. Vi vil efterfølgende gøre en pointe ud af at inkludere specifikke de kritikpunkter fra Dialog i det endelige materiale som forelægges pofo.  |
| **VISIONSSTILLER**Navn og mailadresse på den primære visionsstiller. *Kontaktoplysninger bruges til at sende tilbagemeldinger vedrørende visionen.* |
| Rolf Jackson (rolf@bjergager.dk)Jeppe Hauberg Hansen (jeppe.hauberg@alternativet.dk) |
| **VISIONSSTØTTER**Navn og mailadresse på de 10 medlemmer, der støtter visionen. |
| 1. Mogens Nielsen (mogens@strandvej11.dk)
2. Ross Jackson (rossjackson@gaia.org)
3. Tanja Schellerup (tanja.schjellerup@alternativet.dk)
4. Astrid Karl (astrid.carl@alternativet.dk)
5. Ib Foder (ibhfoder@me.com)
6. Suna Kate Palsholm (suna@palsholm.dk)
7. Tommy Schouw (grubsnik@gmail.com)
8. Ruth Johnsen (ruthjohnsen@mail.dk)
9. Niels Boye (boyehvid@webspeed.dk)
10. Lone Hvid (boyehvid@webspeed.dk)
11. Tea Jarlkov (teajarlkov@hotmail.com)
12. Niels Poul Dreyer (dreyernp@mail.tele.dk)
13. Birte Skov Larsen (bsl65@live.dk)
14. Ivan Normann Andersen (ivannormann@gmail.com)
15. Armin Vauk (armin.vauk@alternativet.dk)
 |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision. Sendes til: vision@alternativet.dk